**projektas**

**reg. Nr. T-117**

**2.37. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės kultūros tarybos sudarymo**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 5, 6, 61 ir 7 dalimis, 16 straipsnio 2 dalies 6 punktu, 18 straipsnio 1 dalimi, 20 straipsnio 4 dalimi, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais), 90, 91 punktais, Pasvalio rajono savivaldybės kultūros tarybos veiklos nuostatų, patvirtintų Pasvalio rajono savivaldybės tarybos 2003 m. birželio 18 d. sprendimu Nr. 55 „Dėl Pasvalio rajono savivaldybės kultūros tarybos veiklos nuostatų patvirtinimo“, 7, 8 ir 9 punktais, atsižvelgdama į Pasvalio rajono savivaldybės mero 2019 m. gegužės 30 d. potvarkį Nr. MV-00 „Dėl kultūros tarybos pirmininko kandidatūros teikimo“, Pasvalio rajono savivaldybės taryba nusprendžia:

1. Sudaryti šios sudėties nuolatinę (tos kadencijos laikotarpiui) Pasvalio rajono savivaldybės kultūros tarybą:

1.1. Rasa Andžiuvienė – Savivaldybės tarybos narė;

1.2. Gražvydas Balčiūnaitis – Pasvalio rajono savivaldybės administracijos strateginio planavimo ir investicijų skyriaus vyriausiasis specialistas.

1.3. Asta Bendoraitienė – Pasvalio rajono Norių krašto bendruomenės pirmininkė;

1.4. Arūnas Grušas – skulptorius, Pasvalio rajono menininkų klubo „Rats“ narys, „Šilo genių“ stovyklos atstovas;

1.5. Henrikas Kalpokas – Pasvalio dekanato dekanas;

1.6. Audronė Likienė – Pasvalio Mariaus Katiliškio bibliotekos inovacijų, metodikos ir informacijos išteklių valdymo centro vedėja;

1.7. Bronislava Mainonienė – Pasvalio muzikos mokyklos direktorė;

1.8. Rimvydas Mitkus – Savivaldybės tarybos narys;

1.9. Paulius Ramanauskas – dailininkas, Pasvalio rajono menininkų klubo „Rats“ narys;

1.10. Gražina Paškevičienė – Pasvalio rajono Raubonių kaimo bendruomenės pirmininkė;

1.11. Viktoras Stanislovaitis – Pasvalio rajono Joniškėlio miesto bendruomenės pirmininkas;

1.12. Ramunė Uždavinienė – klubo „Klėties teatras“ vadovė.

1. Pasvalio rajono savivaldybės kultūros tarybos pirmininke paskirti Audronę Likienę.
2. Pripažinti netekusiu galios Pasvalio rajono savivaldybės tarybos 2015 m. birželio 25 d. sprendimą. Nr. T1-71 „Dėl Pasvalio rajono savivaldybės kultūros tarybos sudarymo“ (su visais aktualiais pakeitimais).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Kultūros ir jaunimo reikalų skyriaus vedėja

Viktorija Gaspariūnaitė, 2019-05-09 Suderinta DVS Nr. RTS- 123

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės kultūros tarybos sudarymo**

**2019-05-09**

Pasvalys

**1. Problemos esmė**

Pasvalio rajono savivaldybės tarybos sprendimu, savivaldybės tarybos kadencijos laikotarpiui sudaroma kultūros taryba, kurios funkcijos yra: analizuoti ir vertinti kultūros ir meno procesus, aktualiausias kultūros politikos problemas ir teikia šiais klausimais pasiūlymus savivaldybės Tarybai; koordinuoti savivaldybei pavaldžių kultūros įstaigų veiklą, teikia pasiūlymus dėl jos tobulinimo, kultūros įstaigų tinklo optimizavimo, materialinės bazės gerinimo; nagrinėti kultūros ir meno institucijų pasiūlymus, teikia apibendrinančias išvadas; siūlyti prioritetines kultūros plėtojimo kryptis; svarstyti rajono kultūros ir meno programas, nagrinėti kultūros ir meno plėtros strateginius planus ir teikti dėl jų išvadas bei pasiūlymus; teikti pasiūlymus savivaldybės Tarybai dėl lėšų, skirtų leidybai, įvairioms kultūros programoms finansuoti, paskirstymo ir nagrinėti kitus kultūros ir meno klausimus, teikti pasiūlymus, organizuoti viešus kultūros klausimų aptarimus.

Kultūros tarybos narių skaičių nustato ir sudėtį tvirtina savivaldybės Taryba. Į Kultūros tarybos sudėtį paprastai įeina: savivaldybės Tarybos nariai, visuomeninių kultūros organizacijų, spaudos, bendruomenės atstovai, dvasininkai. Kultūros tarybai vadovauja savivaldybės Tarybos paskirtas pirmininkas.

1. **Kokios siūlomos naujos teisinio reguliavimo nuostatos ir kokių rezultatų laukiama**

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Kultūros ir jaunimo reikalų skyrius

**7. Sprendimo projekto rengimo metu gauti specialistų vertinimai ir išvados.**

Parengta atsižvelgiant į Savivaldybės specialistų pastabas ir rekomendacijas.

Skyriaus vedėja Viktorija Gaspariūnaitė